Ferdinands (pavadonis)

Ferdinands,I.Vilks, Astronomijas vārdnīca, LU Akadēmiskais apgāds, 2014,  arī Urāns XXIV,Uranian System ir Urāna pavadonis. Tas ir 28. pavadonis pēc kārtas, skaitot no Urāna.
Atklāšana un nosaukums
Pavadoni pirmoreiz novēroja zinātnieku komandas M. Holmana un B. Gledmena vadībā 2001. gada 13. augustā ar 4,0 m Blanco teleskopu Serrotololo observatorijā un 21. septembrī ar 5,0 m Heila teleskopu Palomaras observatorijā.IAUC 8213 Pēc tam pavadonis vairāk nebija redzams. Atkārtoti pavadoni atkal atklāja B. Marsdens 2003. gada 24. septembrī, izpētot S. Šeparda un D. Džūita 2003. gada 29. un 30. augustā ar 8,2 m Subaru teleskopu uzņemtos attēlus.

Starptautiskā Astronomijas savienība  pavadonim piešķīra pagaidu apzīmējumu S/2001 U 2.

 Starptautiskā Astronomijas savienība pavadonim piešķīra nosaukumu Ferdinands.IAUC 8648 Ferdinands ir tēls Viljama Šekspīra traģikomēdijā „Vētra”.Latvijas Nacionālais teātris. VILJAMS ŠEKSPĪRS. VĒTRA
Orbīta un fizikālie parametri
Ferdinands ir neliels pavadonis, tā diametrs ir apmēram 21 km. Tā orbīta atrodas aiz Setebosa. Ferdinands ir neregulārs pavadonis, rotē pretēji Urāna rotācijas virzienam un tā orbīta atrodas 169,8° leņķī pret Urāna ekvatora plakni. Orbītas parametri liecina, ka Ferdinands nav veidojies pie Urāna, bet pagātnē planēta to ir notvērusi savā gravitācijas laukā. 
 Atsauces 

Ārējās saites



Kategorija:Urāna pavadoņi